ORI มอบ 500,000 บาทช่วยผู้ประสบภัยน้ำท่วมอุบลฯ
ORI มอบ 500,000 บาทช่วยผู้ประสบภัยน้ำท่วมอุบลฯ
24 ก.ย. 2562

 นายวาทยุทธ์ ทองพรหม ผู้ช่วยกรรมการผู้จัดการฝ่ายทรัพยากรบุคคล บริษัท ออริจิ้น พร็อพเพอร์ตี้ จำกัด (มหาชน) หรือ ORI เป็นผู้แทนบริษัท มอบเงิน จำนวน 500,000 บาท (ห้าแสนบาทถ้วน) แก่นายสฤษดิ์ วิฑูรย์ ผู้ว่าราชการจังหวัดอุบลราชธานี เพื่อนำไปช่วยเหลือเยียวยาและฟื้นฟูผู้ประสบภัยพิบัติน้ำท่วมจังหวัดอุบลราชธานี
นอกจากนี้ พนักงานออริจิ้นยังร่วมกันสมทบทุนบริจาคเงิน แก่คุณบิณฑ์ บรรลือฤทธิ์ เพื่อช่วยเหลือพี่น้องผู้ประสบภัยน้ำท่วมในครั้งนี้ด้วย พร้อมนำทีมงานเดินทางเข้าพื้นที่ อ.เดชอุดม เพื่อให้กำลังใจและมอบเงินช่วยเหลือ ครอบครัวพนักงานของออริจิ้นจำนวน 4 ครัวเรือน เมื่อเร็วๆ นี้